पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार व रविवार को शहर में वीकेंड कर्फ्यू रहेगा। फिर 10 से सख्त लाकडाउन शुरू हो जाएगा। सिर्फ फल सब्जी व दूध की दुकानें खुलेगी। इससे पहले शुक्रवार को शहर में किराना सहित अन्य सामान खरीदने के लिए भीड़ उमड़ी। बाजार में कई बार जाम लगा। सोशल डिस्टेंसिंग की धज्जियां उड़ी।
राज्य सरकार के सप्ताह में सोमवार से शुक्रवार तक रोजाना सुबह 6 से 11 बजे तक किराने की दुकान खोलने के निर्देश दे रखे है। शनिवार व रविवार को वीकेंड कर्फ्यू लागू कर रखा है। ऐसे में शुक्रवार को लोग दो दिन का सामान खरीदने के लिए बाजार में उमड़े। पुरानी अनाज मंडी, हाई स्कूल रोड पर विशेष भीड़ रही।
अधिकांश दुकानों पर सोशल डिस्टेंसिंग की धज्जियां उड़ी। बाजार में जाम भी लगा। शहर के बसवा रोड स्थित सब्जी मंडी में भीड़ अधिक होने पर यहां सड़कों पर वाहनों की कतार लग गई। इससे बड़े वाहन फंस गए। दूसरी ओर, राज्य सरकार के कोरोना को लेकर 10 अप्रैल से सख्त लॉकडाउन शुरू हो जाएगा। ऐसे में लोग खाने पीने का सामान खरीदने में जुटे रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn